yádi pracaraṇyā́ṃ saṃsravaḥ páriśiṣṭó 'laṃ hómāya syāttáṃ juhuyādyádyu nā́laṃ hómāya syādáparaṃ caturgr̥hītamā́jyaṃ gr̥hītvā́ juhoti yámagne pr̥tsu mártyamávā vā́jeṣu yáṃ junāḥ sa yántā śáśvatīríṣaḥ svāhétyāgneyyā́ juhotyagnirvā́ agniṣṭomastádagnā́vagniṣṭomam prátiṣṭhāpayati mártavatyā púruṣasammito vā́ agniṣṭomá eváṃ juhuyādyádyagniṣṭomaḥ syāt